83α. ΑΠΟΦΑΣΗ ΥΦΥΠΟΥΡΓΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣΕΘΝΙΚΗΣ ΟΙΚΟΝΟΜΙΑΣ-ΟΙΚΟΝΟΜΙΚΩΝ Αριθ. 6269 της 24 Φεβρ./8 Μαρτ. 2000 (ΦΕΚ  Β΄265) Κριτήρια και διαδικασία κατανομής των κεντρικών αυτοτελών πόρων της Τ.Α. που εγγράφονται στον Προϋηπολογισμό Δημοσίων επενδύσεων και καλύπτουν επενδυτικές δραστηριότητες των ΟΤΑ (ΣΑΤΑ 0029) 84. ΝΟΜΟΣ υπ.΄αριθ.2819 της 15/15 Μαρτ. 2000 (ΦΕΚ Β΄84) Ίδρυση Εταιρείας «Ολυμπιακό Χωριό 2004 Α.Ε.» προστασία Ολυμπιακών Συμβόλων και Σημάτων και άλλες διατάξεις. ΄Αρθρ.26.-9. Με απόφαση του οικείου δημοτικού ή κοινοτικού συμβουλίου, που λαμβάνεται μέσα σε 3 μήνες από την έναρξη ισχύος του παρόντος νόμου, οφειλές προς τους  δήμους ή τις κοινότητες, από τα τέλη επί των ακαθάριστων εσόδων του άρθρ. 20 του Νόμ. 2539/1997, οι οποίες έχουν βεβαιωθεί μέχρι την έναρξη ισχύος του παρόντος νόμου, μπορεί να καταβάλλονται σε μηνιαίες δόσεις, χωρίς πρόστιμο και προσαυξήσεις εκπρόθεσμης καταβολής Για την παράταση της άνω προθεσμίας για τρεις μήνες από την έναρξη ισχύος του Νόμ. 2946/5-8 Οκτ. 2001 (ΦΕΚ Α΄224), κατωτ. αριθ. 89, βλ. την παρ. 6 του άρθρ. 18 του ίδιου Νόμ. 2946/2001. Με την ίδια απόφαση μπορεί να ορίζεται ότι, οφειλές από το τέλος επί των ακαθάριστων εσόδων που βεβαιώθηκαν, σύμφωνα με τις διατάξεις που ίσχυαν πριν από την έναρξη ισχύος του άρθρ. 20 του Νόμ. 2539/1997, μπορεί να καταβάλλονται σε 30 μηνιαίες δόσεις, μειωμένες κατά ποσοστό μέχρι και  60% χωρίς πρόστιμα και προσαυξήσεις. Με την ανωτέρω απόφαση του δημοτικού ή κοινοτικού συμβουλίου καθορίζονται η προθεσμία υποβολής της αίτησης, οι μηνιαίες δόσεις, η διαδικασία και ο τρόπος καταβολής τους, οι συνέπειες μη καταβολής μιας εκ των δόσεων και κάθε σχετική λεπτομέρεια  εφαρμογής της παρούσας διάταξης. Ποσά που έχουν καταβληθεί για τις ανωτέρω βεβαιωμένες οφειλές, μέχρι την ημερομηνία υποβολής της σχετκής αίτησης, δεν επιστρέφονται. Για τις λοιπές διατάξεις, βλ. τόμ. 32, σελ. 652,09. 